Publication: Magyar Közlöny
Issue: MK-2007-104 (Year: 2007, Number: 104)
Era: 2004-2010
Section: A Hortobágyi Nemzeti Park Igazgatóság (4024 Debrecen, Sumen u. 2. szám, a továbbiakban: kiíró) a Kincstári Vagyoni Igazgatóság megbízásából a kincstári vagyonnal való gazdálkodásról szóló 58/2005. (IV. 4.) Korm. rendelet (továbbiakban: kormányrendelet) vonatkozó fejezetei alapján
Paragraph Index: 365

A Hortobágyi Nemzeti Park Igazgatóság (4024 Debrecen, Sumen u. 2. szám, a továbbiakban: kiíró) a Kincstári Vagyoni Igazgatóság megbízásából a kincstári vagyonnal való gazdálkodásról szóló 58/2005. (IV. 4.) Korm. rendelet (továbbiakban: kormányrendelet) vonatkozó fejezetei alapján nyilvános pályázat keretében értékesíti a Magyar Állam tulajdonában és a kiíró vagyonkezelésében lévõ Nagyar 3/1. hrsz.-ú, természetben Nagyar, Petõfi Sándor u. 1. szám alatti lakóház, udvar, gazdasági épület megnevezésû mûemlék ingatlant. A pályázat általános feltételei: Telek területe: 1 ha 4182 m2, épületek bruttó szintterülete: 534 m2. Ajánlati biztosíték: 1 000 000 Ft, azaz egymillió forint. Az ajánlati biztosítékot HUF-ban a kiíró Magyar Államkincstárnál vezetett MÁK 10034002-01743654 számú számlájára kell átutalni „Kende-Kúria” jelige megjelölésével. A vételárat magyar forintban (HUF) kell megfizetni. Az ingatlanra a helyi önkormányzatnak elõvásárlási jog van, egyebekben per-, teher- és igénymentes. 2007/31. szám H I V A T A L O S É R T E S Í T Õ A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb 20% eltérés van, vagy ha a 44. § (1) bekezdése alapján a benyújtott ajánlatok egyike sem lenne nyertesnek nyilvánítható, a KVI Hasznosítási Tanácsának javaslata alapján – a KVI nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. A pályázatot követõ ártárgyalás összehívása esetén a kiíró írásban értesíti az érvényes ajánlatot benyújtott pályázókat az ártárgyalás idõpontjáról. Az ingatlan általános ismertetése: Az ingatlan-nyilvántartási adatok szerint a 1,4182 ha nagyságú lakóház, udvar, gazdasági épület megnevezésû, Nagyar belterületi 3/1. hrsz. alatt nyilvántartott ingatlan, mely a valóságban Nagyar, Petõfi Sándor u. 1. szám alatt fekszik a Magyar Állam 1/1 arányú tulajdonában és a Hortobágyi Nemzeti Park Igazgatóság vagyonkezelésében áll. Az ingatlan a kb. 500 lelket számláló Nagyar községben található, mely a Tisza folyó partján az Öreg Túr torkolatánál fekszik. A község gépjármûvel való megközelíthetõsége közepes (Fehérgyarmathoz 12, Nyíregyházához 82, Debrecenhez képest 90 km távolságra található). Az ingatlannak a községen belüli fekvése és megközelíthetõsége kiváló, teljesen közmûvesített. Az ingatlanon két kúria található, melyek közül a régebbi az 1700-as évek végén (Luby-Kúria), míg az újabb az 1800-as évek elsõ harmadában (Kende-Kúria) épülhetett. Az épületek elnevezése terén a kutatók véleménye némiképpen eltérõ. A Luby-Kúria késõ barokk stílusú, copf stílusjegyekkel rendelkezõ, téglafalazatú, magas tetõs mûemlék épület, melynek jelenlegi rendeltetése vendégház, konferenciák megtartására. A Kende-Kúria klasszicista stílusban épült ugyancsak téglafalazatú mûemlék épület, mely jelenleg szintén vendégházként funkcionál.

Source: https://magyarkozlony.hu/hivatalos-lapok/59ad2c8550520b109ba7e5e1358570d64505c313/dokumentumok/a1aab82ed00f985f37fbf3ad5189c087c269bd77/letoltes